Alessandro Mahmoud (s. 12. syyskuuta 1992 Milano, Italia), on italialainen laulaja ja lauluntekijä. Hänen äitinsä on italialainen, alun perin kotoisin Sardiniasta ja hänen isänsä on egyptiläinen. Mahmood voitti vuoden 2019 San Remon musiikkifestivaalit kappaleellaan "Soldi" ja edusti näin Italiaa vuoden 2019 Euroviisuissa Tel Avivissa. Hän sijoittui toiseksi. Hän ansaitsi paikkansa San Remon festivaaleilla voittaessaan erillisen "Sanremo Giovani 2018" -kilpailun toisen illan kappaleellaan "Gioventù bruciata". Mahmood osallistui myös Italian "X Factor" -kilpailun kuudennelle tuotantokaudelle.